b'\n_START_ARTICLE_\nRde\xc4\x8da bodika\n_START_SECTION_\nRaz\xc5\xa1irjenost\n_START_PARAGRAPH_\nRde\xc4\x8da bodika \xc5\xbeivi na morskem dnu, tako na pe\xc5\xa1\xc4\x8denem kot kamnitem, kjer se dobesedno zlije z okolico in v zasedi \xc4\x8daka na svoj plen. Prehranjuje se z razli\xc4\x8dnimi morskimi \xc5\xbeivalmi in je izrazita roparica. Obi\xc4\x8dajno se zadr\xc5\xbeuje na globinah med 20 in 30 metri, najdemo pa jo vse do globine 100 in ve\xc4\x8d metrov._NEWLINE_Lovijo jo z mre\xc5\xbeami vle\xc4\x8dnicami, pa tudi na trnek, parangal, harpuno. Rde\xc4\x8da bodika je tudi priljubljena tar\xc4\x8da podvodnih ribi\xc4\x8dev._NEWLINE_Njeno meso je izjemno okusno in \xc4\x8dvrsto. Pripravljajo jo najve\xc4\x8d v brodetu, saj njeno meso pri kuhanju ne razpade. Ve\xc4\x8dje primerke pripravljajo tudi pe\xc4\x8dene na \xc5\xbearu.'